ประกาศคณะกรรมการกํากับหลักทรัพย์ละตลาดหลักทรัพย์ที่ กธ. 17/2560เรื่อง หลักเกณฑ์ เงื่อนไข และวิธีการ ในการขอรับใบอนุญาตและการออกใบอนุญาตประกอบการเป็นสํานักหักบัญชีหลักทรัพย์ศูนย์รับฝากหลักทรัพย์ และการให้บริการเป็นนายทะเบียนหลักทรัพย์ ตามโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน(ฉบับประมวล)---------------------------อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551และมาตรา 222 ประกอบกับมาตรา 206 แห่งพระราชบัญญัติหลักทรัพย์และตลาดหลักทรัพย์ พ.ศ. 2535คณะกรรมการ ก.ล.ต. ออกประกาศไว้ดังต่อไปนี้ข้อ ๑ ประกาศนี้ให้ใช้บังคับกับการขอรับใบอนุญาต การออกใบอนุญาต และการสิ้นสุดลงของใบอนุญาตตามโครงการทดสอบดังต่อไปนี้(1) ใบอนุญาตประกอบการเป็นสํานักหักบัญชีหลักทรัพย์(2) ใบอนุญาตประกอบการเป็นศูนย์รับฝากหลักทรัพย์(3) ใบอนุญาตการให้บริการเป็นนายทะเบียนหลักทรัพย์ข้อ ๒ ในประกาศนี้"ใบอนุญาต" หมายความว่า ใบอนุญาตประกอบการเป็นสํานักหักบัญชีหลักทรัพย์ศูนย์รับฝากหลักทรัพย์ หรือการให้บริการเป็นนายทะเบียนหลักทรัพย์ ตาม โครงการทดสอบ แล้วแต่กรณี"โครงการทดสอบ" หมายความว่า โครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน (Regulatory Sandbox)ข้อ ๓ 3 ในการเข้าร่วมโครงการทดสอบ ให้บุคคลที่มีคุณสมบัติดังต่อไปนี้ที่ประสงค์จะขอรับใบอนุญาต ยื่นคําขอรับใบอนุญาตตามแบบคําขอรับใบอนุญาต พร้อมทั้งเอกสารหลักฐานประกอบคําขอรับใบอนุญาตตามที่ระบุในคู่มือสําหรับประชาชนต่อคณะกรรมการ ก..ต. ตามขั้นตอนและวิธีการที่ระบุในคู่มือสําหรับประชาชน(1) เป็นบริษัทจํากัด บริษัทมหาชนจํากัด ธนาคารพาณิชย์ตามกฎหมายว่าด้วยธุรกิจสถาบันการเงิน ศูนย์ซื้อขายหลักทรัพย์ สมาคมที่เกี่ยวเนื่องกับธุรกิจหลักทรัพย์ หรือนิติบุคคลที่มีกฎหมายเฉพาะจัดตั้งขึ้น(2) มีการนํานวัตกรรมมาใช้ในการประกอบการ (innovative financial services)ซึ่งสามารถช่วยแก้ไขปัญหาหรือพัฒนาการให้บริการ ในตลาดทุนไทย หรือเป็นประโยชน์ต่อผู้ลงทุนไทยหรือตลาดทุนไทย(3) มีความพร้อมในการเข้าร่วมโครงการทดสอบในเรื่องดังนี้(ก) มีเงินทุน ระบบงาน และบุคลากร ที่สามารถรองรับการประกอบการตลอดเวลาที่เข้าร่วมโครงการทดสอบได้อย่างเหมาะสม(ข) มีการประเมินความเสี่ยงและการบริหารจัดการความเสี่ยงที่อาจเกิดขึ้นจากการประกอบการ(ค) มีกระบวนการติดต่อและให้บริการแก่ผู้ใช้บริการ โดยมีรายละเอียดครอบคลุมการดําเนินการในส่วนของการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือนายทะเบียนหลักทรัพย์ ตามโครงการทดสอบ แล้วแต่กรณี ทั้งนี้ ตามที่กําหนดในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการสําหรับสํานักหักบัญชีหลักทรัพย์ ศูนย์รับฝากหลักทรัพย์และนายทะเบียนหลักทรัพย์ ตามโครงการสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน(ง) มีแผนการรายงานผลการทดสอบและความคืบหน้าในการประกอบการให้สํานักงานทราบอย่างต่อเนื่อง(จ) มีแผนการรองรับการออกจากโครงการทดสอบ (exit strategy) ที่ชัดเจนเมื่อครบกําหนดระยะเวลาการเข้าร่วมโครงการทดสอบหรือต้องออกจากโครงการทดสอบก่อนครบกําหนดระยะเวลา(4) มีการกําหนดขอบเขตการประกอบการในวงจํากัดเพื่อลดผลกระทบหรือความเสียหายอย่างมีนัยสําคัญต่อผู้ลงทุนหรือตลาดทุนในวงกว้าง เช่น จํากัดประเภทหรือจํานวนของผู้ใช้บริการ เป็นต้น(5) มีการกําหนดระยะเวลาในการเข้าร่วมโครงการทดสอบไม่เกิน 1 ปีนับแต่วันที่ได้รับใบอนุญาต(6) มีผลการศึกษาหรือผลการวิจัยที่แสดงถึงความเป็นไปได้ในการนํานวัตกรรมมาใช้ในการประกอบการ(7) ไม่มีประวัติว่าเคยฝ่าฝืนหรือไม่ปฏิบัติตามหลักเกณฑ์หรือเงื่อนไขเกี่ยวกับการเข้าร่วม โครงการทดสอบมาก่อน(8) ในกรณีที่ผู้ขอรับใบอนุญาตเป็นสมาคมที่เกี่ยวเนื่องกับธุรกิจหลักทรัพย์ผู้ขอรับใบอนุญาตต้องแสดง ได้ว่าจะไม่คิดคําธรรมเนียมหรือคําตอบแทนอื่นจากการประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือการให้บริการเป็นนายทะเบียนหลักทรัพย์จากผู้ใช้บริการตลอดระยะเวลาที่เข้าร่วม โครงการทดสอบข้อ ๔ ให้สํานักงานดําเนินการตรวจสอบคุณสมบัติของผู้ขอรับใบอนุญาตและเสนอต่อคณะกรรมการ ก.ล.ต. เพื่อพิจารณาอนุญาต โดยคณะกรรมการ ก..ต. จะพิจารณาให้แล้วเสร็จภายใน 180 วันนับแต่วันที่สํานักงานได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนใบอนุญาตตามวรรคหนึ่งให้เป็นไปตามแบบที่กําหนดในคู่มือสําหรับประชาชน ทั้งนี้ใบอนุญาตดังกล่าวให้มีระยะเวลาสิ้นสุดไม่เกิน 1 ปีนับแต่วันที่ได้รับใบอนุญาตในกรณีที่ผู้ได้รับใบอนุญาตประสงค์จะขอขยายระยะเวลาการประกอบการออกไปให้ผู้ได้รับใบอนุญาตยื่นคําขอ พร้อมทั้งเอกสารหลักฐานประกอบคําขอที่ถูกต้องครบล้วนตามคู่มือสําหรับประชาชนต่อคณะกรรมการ ก.ล.ต. โดยยื่นผ่านสํานักงานก่อนใบอนุญาตสิ้นสุดลงไม่น้อยกว่า 90 วัน ทั้งนี้ ตามขั้นตอนและวิธีการที่ระบุไว้ในคู่มือสําหรับประชาชนคณะกรรมการ ก.ล.ต. จะพิจารณาคําขอขยายระยะเวลาตามวรรคสามให้แล้วเสร็จภายใน 90 วันนับแต่วันที่สํานักงานได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๕ ใบอนุญาตสิ้นสุดลงเมื่อเป็นไปตามกรณีใดกรณีหนึ่งดังต่อไปนี้(1) ครบกําหนดระยะเวลาตามที่ระบุไว้ในใบอนุญาตตามข้อ 4 วรรคสอง หรือตามที่ได้รับอนุญาตให้ขยายระยะเวลาออกไปตามข้อ 4 วรรคสี่ แล้วแต่กรณี(2) ผู้ได้รับใบอนุญาตยุติการประกอบการก่อนครบกําหนดระยะเวลาการเข้าร่วมโครงการทดสอบโดยได้รับอนุญาตจากคณะกรรมการ ก.ล.ต. ตามข้อ 6(3) คณะกรรมการ ก.ล.ต. สั่งเพิกถอนใบอนุญาตตามข้อ 8ข้อ ๖ ในกรณีที่ผู้ได้รับใบอนุญาตประสงค์จะขอยุติการประกอบการก่อนครบกําหนดระยะเวลาการเข้าร่วมโครงการทดสอบ ให้บุคคลดังกล่าวยื่นคําขออนุญาตยุติการประกอบการ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนต่อคณะกรรมการ ก.ล.ต.โดยยื่นผ่านสํานักงานก่อนยุติการประกอบการไม่น้อยกว่า 60 วัน ทั้งนี้ ตามขั้นตอนและวิธีการที่ระบุไว้ในคู่มือสําหรับประชาชนคณะกรรมการ ก.ล.ต. จะพิจารณาคําขอตามวรรคหนึ่งให้แล้วเสร็จภายใน 60 วันนับแต่วันที่สํานักงานได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๗ ในกรณีที่ผู้ได้รับใบอนุญาตไม่สามารถดํารงคุณสมบัติตามที่ได้แสดงไว้ตามข้อ 3(3) หรือ (4) ให้สํานักงานมีอํานาจสั่งให้บุคคลดังกล่าวดําเนินการแก้ไขให้ถูกต้องภายในระยะเวลาที่สํานักงานกําหนดข้อ ๘ คณะกรรมการ ก.ล.ต. อาจสั่งเพิกถอนใบอนุญาตเมื่อ(1) มีเหตุอันควรเชื่อได้ว่าการประกอบการไม่สามารถแก้ไขปัญหาหรือพัฒนาการให้บริการในตลาดทุนไทยหรือไม่เป็นประโยชน์ต่อผู้ลงทุนไทยหรือตลาดทุนไทยตามที่ได้แสดงไว้ในข้อ 3(2)(2) มีเหตุอันควรเชื่อได้ว่านวัตกรรมที่นํามาใช้ในการประกอบการอาจก่อให้เกิดผลกระทบหรือความเสียหายอย่างมีนัยสําคัญต่อผู้ลงทุนหรือตลาดทุนในวงกว้าง(3) ผู้ได้รับใบอนุญาตไม่สามารถดํารงคุณสมบัติที่แสดงไว้ในข้อ 3(4) ผู้ได้รับใบอนุญาตฝ่าฝืนหรือไม่ปฏิบัติตามหลักเกณฑ์สําหรับการประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ หรือนายทะเบียนหลักทรัพย์ ตามโครงการทดสอบ แล้วแต่กรณี ที่กําหนดในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการสําหรับสํานักหักบัญชีหลักทรัพย์ ศูนย์รับฝากหลักทรัพย์และนายทะเบียนหลักทรัพย์ตามโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน(5) ผู้ได้รับใบอนุญาตไม่ปฏิบัติตามคําสั่งของสํานักงานตามข้อ 7ให้สํานักงานแจ้งคําสั่งตามวรรคหนึ่งให้ผู้ได้รับใบอนุญาตทราบเป็นหนังสือข้อ ๙ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 24 เมษายน พ.ศ. 2560 (นายวรวิทย์ จําปีรัตน์)ประธานกรรมการคณะกรรมการกํากับหลักทรัพย์และตลาดหลักทรัพย์